Pedaspää

Pedaspää on küla Räpina vallas.

Ajalooliselt oli Pedaspää Peipsi kaluriküla Võnnu kihelkonnas Tartumaal. Pedaspää küla on mainitud 1582. aastal Pedaspe, 1705 Pädespä ja 1756 Padaspa nime all. 1796. ja 1805. aastal on see kantud kaardile kui Peddaspä. 1913. aasta kaardil on külas ära märgitud 21 majapidamist ja kool. 1922. aastal oli Pedaspää 2-klassilises algkoolis 22 õpilast ja üks õpetaja.Meerapalu küla arengukava aastateks 2010–2015

Küla nime esiosas on puunimetuse "pedajas" variant pedane (gen pedase), järelosa -pää 'ots, lõpp' on sage rannakülade nimedes.

1934–1935. aastal tegutses Pedaspääl esimene raamatukogu. See oli üks vanade raamatutega kapp, mis asus eramajas. Aastail 1937–1940 asus raamatukogu jõuka kaupmehe majas.

1937. aastal teatas Postimees, et Pedaspääl müüdi endine koolimaja enampakkumisel 504 krooni eest. Koolimaja oli olnud küla palvemajaga ühise katuse all, palvemaja osa jäi ühingu kasutada. Pedaspää algkool oli vähese õpilaste arvu tõttu juba aastaid suletud ja selle piirkonna lapsed käisid Meeksi Meerapalu algkoolis.Pedaspää Eesti ajakirjanduse analüütiline bibliograafia (vaadatud 2. aprill 2012)

Aastatel oli 1977–2019 oli Pedaspää Meerapalu küla koosseisus.

Pedaspääl asub üks Eesti väiksemaid luteri kalmistuid (Pedaspää kalmistu). Kalmistu pindala on 500 m².

Viited

Välislingid
Pedaspää kiriku fotod
Meeksi vald naaseb kadudes juurte juurde , Postimees, 30. märts 2017
Nils Niitra. Pedaspää enklaav, Postimees, 30. märts 2017, lk 9.

Kategooria:Põlva maakonna külad
Kategooria:Räpina vald